Максім Плотнікаў

**Максі́м Пло́тнікаў** ( 28 студзеня 1998 году) — беларускі футбаліст, брамнік казаскага клюбу «Жэніс» і нацыянальнай зборнай Беларусі.

## Кар’ера
### Клюбная
Выхаванец пінскай СДЮШАР-3, у юнацкім узросьце далучыўся да менскага «Дынама». З 2015 году пачаў выступаць за дубль менчукоў і неўзабаве замацаваўся ў складзе каманды. 9 ліпеня 2017 году дэбютаваў у асноўнай камандзе менчукоў, правёўшы ўсе 90 хвілінаў у матчы Кубка Беларусі супраць «Чысьці» (4:0), дзе «Дынама» ў асноўным складалася з маладых гульцоў. Неўзабаве быў аддадзены ў арэнду ў першалігавы «Прамень». У «Промні» стаў асноўным брамнікам і паводле вынікаў сэзону дапамог камандзе выйсьці ў Найвышэйшую лігу. Быў прызнаны найлепшым брамнікам Першай лігі.

У студзені 2018 году пасьля вяртаньня з арэнды трэнаваўся з асноўнай камандай «Дынама», аднак пасьля падпісаньня дынамаўцамі Андрэя Гарбунова зноў далучыўся да «Промня», і неўзабаве арэнда была падоўжана яшчэ на адзін сэзон. Пачынаў сэзон 2018 году ў дублі «Промня», у Найвышэйшай лізе дэбютаваў 28 красавіка 2018 году ў матчы супраць магілёўскага «Дняпра» (2:0), дзе дапамог сталічнай камандзе здабыць першую ў гісторыі перамогу ў элітным дывізіёне.

У ліпені 2018 году аддадзены ў арэнду клюбу «Тарпэда-БелАЗ». У сьнежні 2018 году вярнуўся ў менскае «Дынама» з арэнды. Застаўся ў камандзе на сэзон 2019 году, дзе здолеў выйграць канкурэнцыю ў Сяргея Ігнатовіча і стаць асноўным брамнікам сталічнай дружыны. У ліпені 2020 году падоўжыў кантракт з клюбам. Зь лета 2020 году стаў радзей зьяўляцца ў складзе праз траўмы, у 2021 годзе ўвогуле не выходзіў на поле, толькі часам заставаўся на лаўцы запасных. У сьнежні 2021 году па заканчэньні кантракту пакінуў «Дынама». У студзені 2022 году знаходзіўся на праглядзе ў салігорскім «Шахцёры» і ў лютым склаў дамову з клюбам. Пачынаў сэзон асноўным брамнікам, зь верасьня саступіў месца на поле Сяргею Чэрніку. У студзені 2023 году паводле пагадненьня бакоў скасаваў кантракт з «Шахцёрам».

У лютым 2023 года стаў гульцом казаскага «Касьпію». Быў асноўным брамнікам каманды. У кастрычніку 2023 году атрымаў пералом нагі і выбыў на працяглы тэрмін. У сакавіку 2024 году далучыўся да койданаўскага «Арсэналу», дзе пасьля аднаўленьня ад траўмы пачаў выходзіць на поле. У ліпені пакінуў клюб і неўзабаве падпісаў кантракт з жодзінскім «Тарпэда-БелАЗ». У сакавіку 2025 году прыяднаўся да мазырскай «Славіі». Брамнік адразу стаў першым выбарам Івана Біёнчыка, згуляўшы ўва ўсіх 30-і матчах Найвышэйшай лігі. У тым ліку дзякуючы надзейнай гульні Плотнікава, клюб здабыў бронзавым мэдалі айчыннага першынства. У студзені 2026 году выправіўся на збор з казаскім «Жэнісам», крыху пазьней падпісаўшы кантракт з гэтым клюбам.

### Міжнародная
У 2013—2015 гадах выступаў за юнацкую зборную Беларусі (да 17 гадоў) у кваліфікацыі чэмпіянату Эўропы. У 2015—2016 гадах прыцягваўся да юніёрскай зборнай Беларусі (да 19 гадоў), аднак у кваліфікацыйных матчах чэмпіянату Эўропы заставаўся на лаўцы запасных. 8 чэрвеня 2018 году дэбютаваў у моладзевай зборнай Беларусі, адгуляўшы ўсе 90 хвілінаў у таварыскім матчы супраць Альбаніі (1:1). Быў другім брамнікам моладзевай зборнай пасьля Паўла Паўлючэнкі, хоць шмат адсутнічаў праз траўм.

9 верасьня 2019 году дэбютаваў у нацыянальнай зборнай Беларусі, адгуляўшы ўсе 90 хвілінаў у таварыскім матчы супраць зборнай Ўэйлзу (0:1).

## Дасягненьні
**«Дынама» Менск**:
* У сьпісе 22 найлепшых футбалістаў чэмпіянату Беларусі: 2019

**«Тарпэда»-БелАЗ**:
* Бронзавы прызэр чэмпіянату Беларусі: 2024

**«Славія»**:
* Бронзавы прызэр чэмпіянату Беларусі: 2025

## Статыстыка

## Крыніцы

## Вонкавыя спасылкі
* Статыстыка «ПБ-Инфо»
* 
* 
* 

Катэгорыя:Беларускія футбалісты